
Mellékletek: Eladási ajánlat
E L Ő T E R J E S Z T É S

Sülysáp Város Önkormányzata Képviselő-testületének

2017. január 25.-én tartandó munkaterv szerinti ülésére

19. napirendhez

Tárgy: Sülysáp 3581/3 és 3681/4 hrsz. alatti földrészletre vonatkozó eladási ajánlat
Tisztelt Képviselő-testület!

Mint emlékezetes 2016 végén Csáki Lászlóné 1102 Budapest Liget utca 26. I/8. szám alatti lakos megvételre felajánlotta az önkormányzatnak a tulajdonában álló, a Béke utcai tömb keleti végét lezáró Sülysáp 3680/2 hrsz. alatti ingatlan telekalakítással létrehozandó cca. 1400 m2 területű részét 6 millió Ft vételár ellenében, amit a Képviselő-testület 162/2016. (IX. 15.) ÖKT határozatával elfogadott.
Ezt követően lezajlott a telekalakítás, melynek eredményeképpen az önkormányzat részére két földrészlet került kialakításra az alábbiak szerint:

3681/3 hrsz.
közforgalom elől el nem zárt magánút
470 m2


3681/4 hrsz.
kivett, beépítetlen terület


1343 m2

Tehát az összterület 1813 m2 lett a korábban tervezett 1400-hoz képest, aminek az oka az, hogy az eladó egyoldalú döntése következtében egy további telekrész is bevonásra került a telekalakításba.

Ezzel kapcsolatosan az eladó mindvégig nem jelzett problémát, csak amikor az adásvételi szerződés megkötésére került volna sor. Ekkor jelezte, hogy 2 millió forinttal emelni kívánja a vételárat, amit a Képviselő-testület nem fogadott el, és 172/2017. (X. 26.) ÖKT határozatával fenntartotta korábbi döntését.

Erről az eladót tájékoztattuk, aki erre a mellékelt, újabb eladási ajánlatot tett. Ennek lényegi összegzése, hogy a 6 millió Ft vételár ellenében az önkormányzat megkapná az út területét, valamint egy kisebb, 793 m2-es telket, ami így összességében már csak 1263 m2 lenne, tehát kevesebb, mint az eredeti telekterület.

Miután láthatólag nem tudunk kompromisszumos megoldást találni, és már az eredetileg megállapodott összeg is viszonylag magas volt, javasolom, hogy a mostani eladási ajánlat elutasítása mellett – utolsó vételi ajánlatként – tegyünk ajánlatot a 470 m-es útterület 1,5 millió Ft összegért való megvásárlására. 
…/2018. (I. 25.) ÖKT határozati javaslat
Sülysáp Város Önkormányzatának Képviselő-testülete 

1./ Csáki Lászlóné 1102 Budapest Liget utca 26. I/8. szám alatti lakosnak a Sülysáp 3681/3 hrsz.-ú földrészletre és a Sülysáp 3681/4 hrsz.-ú földrészlet 793 m2-es területrészére 2018. január 2. napján előterjesztett 6.000.000 Ft összegű eladási ajánlatát nem fogadja el,

2./ egyúttal vételi ajánlatot terjeszt elő a Sülysáp 3681/3 hrsz.-ú 470 m2 területű forgalom elől el nem zárt magánút 1.500.000 Ft áron történő megvásárlására.

